**MINISTARSTVO GOSPODARSTVA I ODRŽIVOG RAZVOJA**

 **PRIJEDLOG**

# UREDBA O IZMJENAMA I DOPUNAMA UREDBE O NAKNADI ZA ISTRAŽIVANJE I EKSPLOATACIJU UGLJIKOVODIKA

**Zagreb, rujan 2022.**

Na temelju članka 51. stavka 11. Zakona o istraživanju i eksploataciji ugljikovodika („Narodne novine“, br. 52/18., 52/19. i 30/21.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_ 2022. donijela

**UREDBU**

**O IZMJENAMA I DOPUNAMA UREDBE O NAKNADI ZA ISTRAŽIVANJE I EKSPLOATACIJU UGLJIKOVODIKA**

**Članak 1.**

 Članak 4. mijenja se i glasi:

„(1) Novčana naknada iz članka 3. stavka 2. točke 1. ove Uredbe iznosi 400,00 kn/km2 i obračunava se godišnje računajući od dana početka roka trajanja dozvole i ugovora, a dospijeva najkasnije do kraja četvrtoga kvartala tekuće godine.

(2) Novčana naknada iz članka 3. stavka 2. točke 2. ove Uredbe iznosi 4.000,00 kn/km2 i obračunava se godišnje računajući od dana početka roka trajanja dozvole za pridobivanje ugljikovodika, a dospijeva najkasnije do kraja četvrtoga kvartala tekuće godine.

(3) Novčana naknada iz stavaka 1. i 2. ovoga članka plaća se za razdoblje važenja istražnog prostora i/ili dozvole za pridobivanje ugljikovodika u tekućoj godini, a isti je razmjeran u odnosu na iznos naknade za čitavu kalendarsku godinu.

(4) Novčana naknada iz stavaka 1. i 2. ovoga članka prihod je državnog proračuna Republike Hrvatske, a u cijelosti se ustupa jedinici lokalne samouprave na čijem području se nalazi istražni prostor ili eksploatacijsko polje.

(5) Ako se istražni prostor ili eksploatacijsko polje nalazi na području više jedinica lokalne samouprave, novčana naknada iz stavaka 1. i 2. ovoga članka dijeli se razmjerno površini prostiranja istražnog prostora ili eksploatacijskog polja na području pojedine jedinice lokalne samouprave.

(6) Novčana naknada iz stavaka 1. i 2. ovoga članka za površinu istražnog prostora ili eksploatacijskog polja u epikontinentalnom pojasu Republike Hrvatske prihod je državnog proračuna Republike Hrvatske.“.

**Članak 2.**

Iza članka 4. dodaje se članak 4.a koji glasi:

„Članak 4.a

(1) Novčana naknada iz članka 3. stavka 2. točke 1. ove Uredbe iznosi 50,00 eura/km2 i obračunava se godišnje računajući od dana početka roka trajanja dozvole i ugovora, a dospijeva najkasnije do kraja četvrtoga kvartala tekuće godine.

(2) Novčana naknada iz članka 3. stavka 2. točke 2. ove Uredbe iznosi 530,00 eura/km2 i obračunava se godišnje računajući od dana početka roka trajanja dozvole za pridobivanje ugljikovodika, a dospijeva najkasnije do kraja četvrtoga kvartala tekuće godine.

(3) Novčana naknada iz stavaka 1. i 2. ovoga članka plaća se za razdoblje važenja istražnog prostora i/ili dozvole za pridobivanje ugljikovodika u tekućoj godini, a isti je razmjeran u odnosu na iznos naknade za čitavu kalendarsku godinu.

(4) Novčana naknada iz stavaka 1. i 2. ovoga članka prihod je državnog proračuna Republike Hrvatske, a u cijelosti se ustupa jedinici lokalne samouprave na čijem području se nalazi istražni prostor ili eksploatacijsko polje.

(5) Ako se istražni prostor ili eksploatacijsko polje nalazi na području više jedinica lokalne samouprave, novčana naknada iz stavaka 1. i 2. ovoga članka dijeli se razmjerno površini prostiranja istražnog prostora ili eksploatacijskog polja na području pojedine jedinice lokalne samouprave.

(6) Novčana naknada iz stavaka 1. i 2. ovoga članka za površinu istražnog prostora ili eksploatacijskog polja u epikontinentalnom pojasu Republike Hrvatske prihod je državnog proračuna Republike Hrvatske.“.

**Članak 3.**

U članku 5. stavku 1. riječi: „1.400.000,00 kuna“ zamjenjuju se riječima: „185.810,00 eura“.

**Članak 4.**

 U članku 7. stavku 1. podstavcima 1., 2., 3., 4. i 5. riječi: „1.400.000,00 kuna“ zamjenjuju se riječima: „185.810,00 eura“.

 U stavku 2. podstavcima 1., 2., 3., 4. i 5. riječi: „900.000,00 kuna“ zamjenjuju se riječima: „119.450,00 eura“.

**Članak 5.**

U članku 8. stavku 1. riječi: „600.000,00 kuna“ zamjenjuju se riječima: „79.630,00 eura“.

**Članak 6.**

Članak 11. mijenja se i glasi:

„(1) Novčana naknada iz članka 10. točke 1. ove Uredbe iznosi:

1. 30.000,00 kn/km2  za postrojenja koja većinski proizvode električnu energiju iz geotermalnih ležišta

2. 1.000,00 kn/km2 za postrojenja koja većinski proizvode toplinsku energiju iz geotermalnih ležišta.

(2) Novčana naknada iz stavka 1. točaka 1. i 2. ovoga članka plaća se za razdoblje važenja dozvole za pridobivanje geotermalnih voda u tekućoj godini, a isti je razmjeran u odnosu na iznos naknade za čitavu kalendarsku godinu te dospijeva najkasnije do kraja četvrtoga kvartala tekuće godine.

(3) Novčana naknada iz stavka 1. točaka 1. i 2. ovoga članka prihod je državnog proračuna Republike Hrvatske, a u cijelosti se ustupa jedinici lokalne samouprave na čijem području se nalazi eksploatacijsko polje.

(4) Ako se eksploatacijsko polje nalazi na području više jedinica lokalne samouprave, novčana naknada iz stavka 1. točaka 1. i 2. ovoga članka dijeli se razmjerno površini prostiranja eksploatacijskog polja na području pojedine jedinice lokalne samouprave.“.

**Članak 7.**

Iza članka 11. dodaje se članak 11.a koji glasi:

„Članak 11.a

(1) Novčana naknada iz članka 10. točke 1. ove Uredbe iznosi:

1. 3.980,00 eura/km2  za postrojenja koja većinski proizvode električnu energiju iz geotermalnih ležišta

2. 130,00 eura/km2 za postrojenja koja većinski proizvode toplinsku energiju iz geotermalnih ležišta.

(2) Novčana naknada iz stavka 1. točaka 1. i 2. ovoga članka plaća se za razdoblje važenja dozvole za pridobivanje geotermalnih voda u tekućoj godini, a isti je razmjeran u odnosu na iznos naknade za čitavu kalendarsku godinu te dospijeva najkasnije do kraja četvrtoga kvartala tekuće godine.

(3) Novčana naknada iz stavka 1. točaka 1. i 2. ovoga članka prihod je državnog proračuna Republike Hrvatske, a u cijelosti se ustupa jedinici lokalne samouprave na čijem području se nalazi eksploatacijsko polje.

(4) Ako se eksploatacijsko polje nalazi na području više jedinica lokalne samouprave, novčana naknada iz stavka 1. točaka 1. i 2. ovoga članka dijeli se razmjerno površini prostiranja eksploatacijskog polja na području pojedine jedinice lokalne samouprave.“.

**Članak 8.**

 U članku 12. stavku 1. iza riječi: „vrijednosti“ dodaju se riječi: „proizvedene energije iz“.

 U stavku 2. formula: „Nvar=%×(Cel×Kel)+(Ctop×Ktop)“ zamjenjuje se formulom: „Nvar=%×[(Cel×Kel)+(Ctop×Ktop)]“.

**Članak 9.**

Članak 13. mijenja se i glasi:

„(1) Novčana naknada za površinu odobrenog istražnog prostora za podzemno skladištenje plina iznosi 50.000,00 kn/km2 i obračunava se godišnje računajući od dana početka roka trajanja dozvole i ugovora, a dospijeva najkasnije do kraja četvrtoga kvartala tekuće godine.

(2) Novčana naknada za površinu utvrđenog eksploatacijskog polja za podzemno skladištenje plina iznosi 200.000,00 kn/km2 i obračunava se godišnje računajući od dana početka roka trajanja dozvole za podzemno skladištenje plina, a dospijeva najkasnije do kraja četvrtoga kvartala tekuće godine.

(3) Novčana naknada iz stavaka 1. i 2. ovoga članka plaća se za razdoblje važenja u tekućoj godini, a isti je razmjeran u odnosu na iznos naknade za čitavu kalendarsku godinu.

(4) Novčana naknada iz stavaka 1. i 2. ovoga članka prihod je državnog proračuna Republike Hrvatske, a dijeli se na sljedeći način:

– 50 % jedinici lokalne samouprave na čijem području se nalazi istražni prostor ili eksploatacijsko polje za podzemno skladištenje plina

– 50 % državnom proračunu Republike Hrvatske.

(5) Ako se istražni prostor ili eksploatacijsko polje za podzemno skladištenje plina nalazi na području više jedinica lokalne samouprave, novčana naknada iz stavaka 1. i 2. ovoga članka dijeli se razmjerno površini prostiranja istražnog prostora ili eksploatacijskog polja za skladištenje ugljikovodika u geološkim strukturama na području pojedine jedinice lokalne samouprave.

(6) Novčana naknada iz stavaka 1. i 2. ovoga članka za površinu istražnog prostora ili eksploatacijskog polja za podzemno skladištenje plina u epikontinentalnom pojasu Republike Hrvatske prihod je državnog proračuna Republike Hrvatske.

(7) Za podzemno skladištenje plina ne plaća se naknada za utisnute i pridobivene količine ugljikovodika u geološke strukture.“.

**Članak 10.**

Iza članka 13. dodaje se članak 13.a koji glasi:

„Članak 13.a

(1) Novčana naknada za površinu odobrenog istražnog prostora za podzemno skladištenje plina iznosi 6.630,00 eura/km2 i obračunava se godišnje računajući od dana početka roka trajanja dozvole i ugovora, a dospijeva najkasnije do kraja četvrtoga kvartala tekuće godine.

(2) Novčana naknada za površinu utvrđenog eksploatacijskog polja za podzemno skladištenje plina iznosi 26.540,00 eura/km2 i obračunava se godišnje računajući od dana početka roka trajanja dozvole za podzemno skladištenje plina, a dospijeva najkasnije do kraja četvrtoga kvartala tekuće godine.

(3) Novčana naknada iz stavaka 1. i 2. ovoga članka plaća se za razdoblje važenja u tekućoj godini, a isti je razmjeran u odnosu na iznos naknade za čitavu kalendarsku godinu.

(4) Novčana naknada iz stavaka 1. i 2. ovoga članka prihod je državnog proračuna Republike Hrvatske, a dijeli se na sljedeći način:

– 50 % jedinici lokalne samouprave na čijem području se nalazi istražni prostor ili eksploatacijsko polje za podzemno skladištenje plina

– 50 % državnom proračunu Republike Hrvatske.

(5) Ako se istražni prostor ili eksploatacijsko polje za podzemno skladištenje plina nalazi na području više jedinica lokalne samouprave, novčana naknada iz stavaka 1. i 2. ovoga članka dijeli se razmjerno površini prostiranja istražnog prostora ili eksploatacijskog polja za skladištenje ugljikovodika u geološkim strukturama na području pojedine jedinice lokalne samouprave.

(6) Novčana naknada iz stavaka 1. i 2. ovoga članka za površinu istražnog prostora ili eksploatacijskog polja za podzemno skladištenje plina u epikontinentalnom pojasu Republike Hrvatske prihod je državnog proračuna Republike Hrvatske.

(7) Za podzemno skladištenje plina ne plaća se naknada za utisnute i pridobivene količine ugljikovodika u geološke strukture.“.

**Članak 11.**

Članak 14. mijenja se i glasi:

„(1) Novčana naknada za površinu odobrenog istražnog prostora za trajno zbrinjavanje ugljikova dioksida u geološkim strukturama iznosi 200,00 kn/km2 i obračunava se godišnje računajući od dana početka roka trajanja dozvole i ugovora, a dospijeva najkasnije do kraja četvrtoga kvartala tekuće godine.

(2) Novčana naknada za površinu utvrđenog eksploatacijskog polja za trajno zbrinjavanje ugljikova dioksida u geološkim strukturama iznosi 2.000,00 kn/km2 i obračunava se godišnje, računajući od dana početka roka trajanja dozvole za trajno zbrinjavanje ugljikova dioksida, a dospijeva najkasnije do kraja četvrtoga kvartala tekuće godine.

(3) Novčana naknada iz stavaka 1. i 2. ovoga članka plaća se za razdoblje važenja u tekućoj godini, a isti je razmjeran u odnosu na iznos naknade za čitavu kalendarsku godinu.

(4) Novčana naknada iz stavaka 1. i 2. ovoga članka prihod je državnog proračuna Republike Hrvatske, a dijeli se na sljedeći način:

– 50 % jedinici lokalne samouprave na čijem području se nalazi istražni prostor ili eksploatacijsko polje za trajno zbrinjavanje ugljikova dioksida u geološkim strukturama

– 50 % državnom proračunu Republike Hrvatske.

(5) Ako se istražni prostor ili eksploatacijsko polje za trajno zbrinjavanje ugljikova dioksida u geološkim strukturama nalazi na području više jedinica lokalne samouprave, novčana naknada iz stavaka 1. i 2. ovoga članka dijeli se razmjerno površini prostiranja istražnog prostora ili eksploatacijskog polja za trajno zbrinjavanje ugljikova dioksida u geološkim strukturama na području pojedine jedinice lokalne samouprave.

(6) Novčana naknada iz stavaka 1. i 2. ovoga članka za površinu istražnog prostora ili eksploatacijskog polja za trajno zbrinjavanje ugljikova dioksida u geološkim strukturama u epikontinentalnom pojasu Republike Hrvatske prihod je državnog proračuna Republike Hrvatske.

(7) Za trajno zbrinjavanje ugljikova dioksida u geološkim strukturama plaća se novčana naknada za utisnute količine plinova u geološke strukture.

(8) Visina novčane naknade za utisnute količine ugljikova dioksida u geološke strukture uređuje se ugovorom između investitora i Vlade Republike Hrvatske temeljem izdane dozvole.“.

**Članak 12.**

Iza članka 14. dodaje se članak 14.a koji glasi:

„Članak 14.a

(1) Novčana naknada za površinu odobrenog istražnog prostora za trajno zbrinjavanje ugljikova dioksida u geološkim strukturama iznosi 20,00 eura/km2 i obračunava se godišnje računajući od dana početka roka trajanja dozvole i ugovora, a dospijeva najkasnije do kraja četvrtoga kvartala tekuće godine.

(2) Novčana naknada za površinu utvrđenog eksploatacijskog polja za trajno zbrinjavanje ugljikova dioksida u geološkim strukturama iznosi 260,00 eura/km2 i obračunava se godišnje, računajući od dana početka roka trajanja dozvole za trajno zbrinjavanje ugljikova dioksida, a dospijeva najkasnije do kraja četvrtoga kvartala tekuće godine.

(3) Novčana naknada iz stavaka 1. i 2. ovoga članka plaća se za razdoblje važenja u tekućoj godini, a isti je razmjeran u odnosu na iznos naknade za čitavu kalendarsku godinu.

(4) Novčana naknada iz stavaka 1. i 2. ovoga članka prihod je državnog proračuna Republike Hrvatske, a dijeli se na sljedeći način:

– 50 % jedinici lokalne samouprave na čijem području se nalazi istražni prostor ili eksploatacijsko polje za trajno zbrinjavanje ugljikova dioksida u geološkim strukturama

– 50 % državnom proračunu Republike Hrvatske.

(5) Ako se istražni prostor ili eksploatacijsko polje za trajno zbrinjavanje ugljikova dioksida u geološkim strukturama nalazi na području više jedinica lokalne samouprave, novčana naknada iz stavaka 1. i 2. ovoga članka dijeli se razmjerno površini prostiranja istražnog prostora ili eksploatacijskog polja za trajno zbrinjavanje ugljikova dioksida u geološkim strukturama na području pojedine jedinice lokalne samouprave.

(6) Novčana naknada iz stavaka 1. i 2. ovoga članka za površinu istražnog prostora ili eksploatacijskog polja za trajno zbrinjavanje ugljikova dioksida u geološkim strukturama u epikontinentalnom pojasu Republike Hrvatske prihod je državnog proračuna Republike Hrvatske.

(7) Za trajno zbrinjavanje ugljikova dioksida u geološkim strukturama plaća se novčana naknada za utisnute količine plinova u geološke strukture.

(8) Visina novčane naknade za utisnute količine ugljikova dioksida u geološke strukture uređuje se ugovorom između investitora i Vlade Republike Hrvatske temeljem izdane dozvole.“.

**Članak 13.**

U cijelom tekstu Uredbe o naknadi za istraživanje i eksploataciju ugljikovodika („Narodne novine“, broj 25/20.) riječi: „skladištenje prirodnog plina“ zamjenjuju se riječima: „podzemno skladištenje plina“.

**PRIJELAZNE I ZAVRŠNE ODREDBE**

**Članak 14.**

 Na dan uvođenja eura kao službene valute u Republici Hrvatskoj prestaju važiti odredbe članaka 1., 6., 9. i 11. ove Uredbe.

**Članak 15.**

Ova Uredba stupa na snagu osmoga dana od dana objave u „Narodnim novinama“, osim članaka 2., 3., 4., 5., 7., 10. i 12. ove Uredbe koji stupaju na snagu na dan uvođenja eura kao službene valute u Republici Hrvatskoj.

Klasa:
Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Uredbom o naknadi za istraživanje i eksploataciju ugljikovodika („Narodne novine“, broj 25/20.) propisuje se način utvrđivanja, visina i omjer raspodjele naknade za istraživanje i eksploataciju ugljikovodika, eksploataciju geotermalnih voda u energetske svrhe, skladištenje prirodnog plina i trajno zbrinjavanje ugljikova dioksida u geološkim strukturama.

Prijedlogom Uredbe usklađeno je plaćanje naknade za istraživanje i eksploataciju ugljikovodika, eksploataciju geotermalnih voda, podzemno skladištenje plina i trajno zbrinjavanje ugljikova dioksida s početkom važenja dozvole za pridobivanje ugljikovodika, dozvole za pridobivanje geotermalnih voda, dozvole za podzemno skladištenje plina i dozvole za trajno zbrinjavanje ugljikova dioksida. Naime, Zakonom o istraživanju i eksploataciji ugljikovodika („Narodne novine“, br. 52/18., 52/19. i 30/21.; u daljnjem tekstu: Zakon) je propisano kako dodjelom dozvole za pridobivanje započinje razdoblje eksploatacije te posljedično, prije stupanja na snagu dozvole, investitor niti ne može započeti s radovima vezanim uz eksploataciju.

Također, kod naknada koje se plaćaju za eksploataciju geotermalne vode u svrhu korištenja za proizvodnju električne energije ili za potrebe toplinarstva, brisala se temperaturna odrednica između navedenih svrha. Razvojem tehnologije pomiču se tehnološke granice između uvjeta korištenja geotermalne vode u energetske svrhe te se na taj način ne ograničava njezina upotreba s obzirom na temperaturu već na stvarnu namjenu u procesu proizvodnje energije iz geotermalne vode. Također, usklađen je obračun naknade s obzirom na proizvedenu energiju, a ne na količinu proizvedene geotermalne vode budući da tek energetskom pretvorbom geotermalna voda dobiva svoju tržišnu vrijednost.

Kod trajnog zbrinjavanja ugljikova dioksida u geološkim strukturama, naknada za istraživanje iznosi 500.000,00 kn/km2, dok naknada za površinu utvrđenog eksploatacijskog polja iznosi 2.000.000,00 kn/km2.

Iznosi naknada za trajno zbrinjavanje ugljikova dioksida ostale su iste kao u Uredbi o naknadi za istraživanje i eksploataciju ugljikovodika („Narodne novine“, br. 37/14. i 72/14.), a koje su iznosile 5.000,00 kn/ha za površinu istražnog prostora za trajno zbrinjavanje ugljikova dioksida te 20.000,00 kn/ha za površinu eksploatacijskog polja za trajno zbrinjavanje ugljikova dioksida.

Sukladno Strategiji energetskog razvoja Republike Hrvatske do 2030. s pogledom na 2050. te Integriranom nacionalnom energetskom i klimatskom planu za Republiku Hrvatsku, Republika Hrvatska jasno se opredijelila za povećanje korištenja obnovljivih izvora energije i smanjenje emisija CO2.

Cilj smanjenja emisija za ETS sektor (ETS od eng. Emissions trading system) do 2030. je definiran Direktivom (EU) 2018/410, dok je za ne-ETS sektore nacionalni cilj smanjenja emisije do 2030. postavljen Uredbom (EU) 2018/842.

Kako bi se potaknulo smanjenje emisija CO2, Republika Hrvatska je sukladno Direktivi 2009/31/EZ Europskog parlamenta i Vijeća od 23. travnja 2009. o geološkom skladištenju ugljikova dioksida i o izmjeni Direktive Vijeća 85/337/EEZ, Direktiva Europskog parlamenta i Vijeća 2006/60/EZ, 2001/80/EZ, 2004/35/EZ, 2006/12/EZ, 2008/1/EZ i Uredbe (EZ) br. 1013/2006 (SL L 140, 5. 6. 2009.) Zakonom propisala uvjete na koji način se CO2 može trajno zbrinjavati u geološkim strukturama. Na taj način pružena je mogućnost zbrinjavanja emisija CO2 koje nije moguće izbjeći u gospodarskim procesima. Budući da je tehnologija trajnog zbrinjavanja CO2 kapitalno intenzivna, investicije u tom sektoru izostaju, kako u Republici Hrvatskoj tako i u cijeloj Europskoj uniji. Da bi se isto potaknulo, potrebno je smanjiti opterećenje investicije u trajno zbrinjavanje CO2 te se stoga predlaže smanjenje naknade za površinu istražnog prostora za trajno zbrinjavanje CO2 sa 500.000,00 kn/km2 na 200,00 kn/km2, kao i naknade za površinu eksploatacijskog polja za trajno zbrinjavanje CO2 sa 2.000.000,00 kn/km2 na 2.000,00 kn/km2. Velike naknade odvraćale su investicije, koje u Republici Hrvatskoj **nisu nikada ni ostvarene**, te se na ovaj način pokušava potaknuti buduće projekte koji će dovesti do ostvarenja ciljeva postavljenih europskim i hrvatskim strategijama.

Osim navedenih izmjena, Prijedlogom Uredbe postiže se terminološko i pravopisno usklađivanje sukladno noveli Zakona te se, radi uvođenja eura kao službene valute u Republici Hrvatskoj, mijenjaju pojedine odredbe koje sadržavaju pozivanje na valutu kuna.